# ที่ ปชส. 057/2568 ฝ่ายบริหารการตลาดและประชาสัมพันธ์

18 สิงหาคม 2568

## ต่อเนื่องกับฤดูกาลความสนุก พร้อมปลุกเร้าจิตวิญญาณมอเตอร์สปอร์ต

## ไปกับ Toyota Gazoo Racing Thailand 2025 สนามที่ 2 จ.ภูเก็ต

 **มร. โนริอากิ ยามาชิตะ กรรมการผู้จัดการใหญ่ พร้อมด้วยนายศุภกร รัตนวราหะ รองกรรมการผู้จัดการใหญ่ บริษัท โตโยต้า มอเตอร์ ประเทศไทย จำกัด และ นายโสภณ สุวรรณรัตน์ ผู้ว่าราชการจังหวัดภูเก็ต ร่วมกับหัวหน้าส่วนราชการ ผู้สนับสนุนรายการอย่างเป็นทางการ และผู้แทนจำหน่ายรถยนต์โตโยต้าจังหวัดภูเก็ต เปิดการแข่งขัน Toyota Gazoo Racing Thailand 2025 สนามที่ 2 ที่จัดขึ้นในวันที่ 16-17 สิงหาคม 2568 ณ สวนสาธารณะสะพานหิน จ.ภูเก็ต จัดเต็มกิจกรรมสุดมันส์โดนใจวัยรุ่นชาวภูเก็ตตลอดทั้งสองวัน กระหึ่มไปด้วยเสียงเชียร์และความสนุกของผู้ชมรอบสนาม**

 **นายศุภกร รัตนวราหะ กล่าวเปิดการแข่งขันว่า *“****ขอขอบคุณทางจังหวัด หน่วยงานบริหารส่วนท้องถิ่น ห้างร้าน รวมทั้ง พี่น้องชาวภูเก็ตทุกท่าน ที่ให้การต้อนรับ เข้าร่วมกิจกรรม และสนับสนุนเป็นอย่างดีมาโดยตลอด ปีนี้ เป็นปีที่โตโยต้าดำเนินกิจกรรมมอเตอร์สปอร์ตเป็นปีที่ 39 ในประเทศไทย ด้วยความมุ่งมั่นเพื่อสร้างรอยยิ้มและความสุขให้กับคนไทย โดยสนามภูเก็ต เป็นสนามที่ 2 ของการแข่งขันนี้จะทำให้ท่านสนุกสนาน เร้าใจ ภายใต้แนวคิด Make Ever-Better Car From Circuit to the road กับการแข่งขันรถยนต์ทางเรียบ “Toyota One Make Race” ทั้ง “ยาริส วันเมคเรซ” “ยาริส เอทีฟ เลดี้ วันเมคเรซ” “ไฮลักซ์ รีโว่ วันเมคเรซ” และ “โคโรลล่า อัลติส จีอาร์สปอร์ต วันเมคเรซ”*

 *รวมทั้ง* ***ในช่วง HOT LAP เราได้ขนขบวนรถสปอร์ตสมรรถนะสูง ตระกูล GR ครบทุกรุ่น มาให้ทุกท่านได้สัมผัส นำโดย GR SUPRA TRACK EDITION รุ่นใหม่ มาโชว์สุดยอดสมรรถนะในตำนาน เป็นครั้งแรก และยังมีรุ่นอื่นๆ ทั้ง GR 86, GR COROLLA, GR YARIS รวมถึงรถยนต์ในรุ่น GR SPORT ร่วมท้าทายขีดจำกัด ซึ่งท่านจะได้นั่งไปกับนักแข่งจากทีม Toyota Gazoo Racing Thailand****”*

**ผลการแข่งขัน YARIS One Make Race : Division 1** (แข่งขัน 20 รอบ)

เปิดรายการแรกด้วยสมรรถนะ และความปราดเปรียวของรถยนต์ YARIS Hatchback เรียกเสียงเชียร์จากแฟนๆ นักแข่งจาก **Toyota Racing Star Team “ป๊ายปาย โอริโอ้”** อินฟลูเอนเซอร์ชื่อดัง ที่ลงสนามด้วย YARIS One Make Race Carbon Neutral Fuel รถแข่งเชื้อเพลิงทางเลือก บรรยากาศการแข่งขันเต็มไปด้วยความตื่นเต้น สนุกสนาน ตลอด 20 รอบการแข่งขัน ผู้ที่คว้าตำแหน่ง**แชมป์สนามสองได้แก่ หมายเลข 68 ศิริภากรณ์ แยบยนต์** **จากทีม TMC-Drive 68 Lenso by Woot Bangbon3**

|  |  |  |  |
| --- | --- | --- | --- |
| **อันดับ** | **หมายเลข** | **นักแข่ง** | **ทีม** |
| 1 | 68 | ศิริภากรณ์ แยบยนต์ | TMC-Drive 68 Lenso by Woot Bangbon3 |
| 2 | 23 | Abdul Migail | 23 Motors Racing Team |
| 3 | 22 | Komura Toshiki | RUK Team Nexzter PMC 52 |
| 4 | 27 | เอกชัย อิทรจินดา | B-Quik Racing Team |
| 5 | 42 | กวินท์ ปฏิภาณประเสริฐ | Modern Bug Racing Runstop Ozawa AFV GJ |

**ผลการแข่งขัน YARIS One Make Race : Division 2** *(แข่งขัน 20 รอบ)*

เร้าใจต่อเนื่อง มันส์ไม่แพ้ Division 1 **สำหรับแชมป์สนามสองตกเป็นของ หมายเลข 8 Warauyo Hinjiranan จากทีม Men’s Health Masterpiece x Nexkart Racing**

|  |  |  |  |
| --- | --- | --- | --- |
| **อันดับ** | **หมายเลข** | **นักแข่ง** | **ทีม** |
| 1 | 8 | Warauyo Hinjiranan | Men’s Health Masterpiece x Nexkart Racing |
| 2 | 15 | Boonchoke Thiratarakorn | Liqui Moly Thailand By Prakin Racing xHGRxVG |
| 3 | 99 | Tinnasit Isarapongporn | Lenso Motorsport by WootBangbon3 |
| 4 | 39 | Clement Leung | - |
| 5 | 5 | Jongchai Wongsaithong | - |

**ผลการแข่งขัน YARIS ATIV Lady One Make Race** (แข่งขัน 20 รอบ)

 **เพลิดเพลินไปกับนักแข่งสาวสวยในรายการ โดยนักแข่งดาวรุ่งจาก Toyota Racing Star Team “**มิย่า พิชชา ทองเจือ” **ลงสนามด้วย** YARIS ATIV One Make Race Carbon Neutral Fuel **รถแข่งเชื้อเพลิงทางเลือก และสามารถชิงอันดับที่** 4 **ขึ้นยืนโพรเดียมได้ในสนามนี้ จบการแข่งขันผลปรากฏว่า** อันดับที่ **1** ตกเป็นของ หมายเลข **135 Piyawadee Phuettisan** จากทีม **A Motorsport Racing Team**

|  |  |  |  |
| --- | --- | --- | --- |
| **อันดับ** | **หมายเลข** | **นักแข่ง** | **ทีม** |
| 1 | 135 | Piyawadee Phuettisan | A Motorsport Racing Team |
| 2 | 107 | Sitanun Pikulkajorn | Bfin Racing Compact Wise the Hub |
| 3 | 195 | Khemisara Khonpdusa | Burgundi Motorsport |
| 4 | 198 | Pitcha Miya Thongchua | TOYOTA Racing Star Team |
| 5 | 114 | Lunlana Greeut | ATECH & PSD DRIVING SCHOOL |

**ผลการแข่งขัน HILUX REVO One Make Race** *(แข่งขัน 20 รอบ)*

**กระหึ่มสนามไปกับรายการแข่งขันชิงเจ้ากระบะ โชว์สมรรถนะของเครื่องยนต์** GD Super Power **2,400 ซีซี ผลการแข่งขัน ตำแหน่งแชมป์สนามนี้ ตกเป็นของ** หมายเลข **4 Naruchit Kiatmaneesri** จากทีม **TD Racing by SP Auto**

|  |  |  |  |
| --- | --- | --- | --- |
| **อันดับ** | **หมายเลข** | **นักแข่ง** | **ทีม** |
| 1 | 4 | Naruchit Kiatmaneesri | TD Racing by SP Auto |
| 2 | 3 | Kittisak Seangsalak | BKC x Voltronic By House Of Cars x Vangarg Garage |
| 3 | 49 | Pongsatorn Ownon | KM Racing |
| 4 |  55 | Perk Lertwangpong  | - |
| 5 | 19 | Nirut Sutcharit | - |

**ผลการแข่งขัน COROLLA ALTIS GR Sport One Make Race***(แข่งขัน 20 รอบ)*

 **เข้มข้น เร้าใจสุดๆ ปีนี้ ยังคงมีนักแข่งจาก Toyota Racing Star Team “**ปังปอนด์ อัครวุฒิ” **ดารานักแข่งสุดหล่อ เข้าร่วมแข่งขัน และสามารถชิงอันดับที่** 2 **ขึ้นยืนโพรเดียมได้ในสนามนี้ ท่ามกลางเสียงเชียร์จากแฟนคลับ จบการแข่งขันปรากฎว่า** หมายเลข **17** **Rotor Thongchua** จากทีม **Superclub Racing Team** **คว้าแชมป์อันดับ** 1 **ไปครอง**

|  |  |  |  |
| --- | --- | --- | --- |
| **อันดับ** | **หมายเลข** | **นักแข่ง** | **ทีม** |
| 1 | 17 | Rotor Thongchua | Superclub Racing Team |
| 2 | 10 | Akalavut Mankalasut | TOYOTA Racing Star Team |
| 3 | 9 | Sittichai Kungnimir | SpeedRev Racing By NCL Service |
| 4 | 66 | Srithana Mitaree | Lenso Motorsport Sinthorn B88 Wrap X Treme by VG |
| 5 | 3 | Kentaro Chiba | ORC Racing Motul |

**นอกจากการแข่งขันรถยนต์สุดมันส์ ยังมีกิจกรรมสำหรับแฟนมอเตอร์สปอร์ตได้ร่วมสนุก**

* **กิจกรรมพิเศษ GR EXPERIENCE** สำหรับลูกค้าจาก GR Garage ทั้ง 6 แห่ง ที่จะได้สัมผัสประสบการณ์ กับรถสปอร์ต ตระกูล GR Series ในช่วง HOTLAP และได้ร่วมพูดคุยกับ CAR GURU อย่าง คุณเบียร์ ใบหยก
* **การจัดแสดงรถยนต์ GR SUPRA TRACK EDITION รุ่นใหม่**
* **กิจกรรม WALK ABOUT ON TRACK / PIT WALK ที่มีทั้งนักแข่ง รถแข่ง ที่ทุกคนได้ไปสัมผัส**
* **สนุกกับคอนเสิร์ต จากพิธีกรสายฮา ซานิ นิภาภรณ์ และร็อคสุดมันส์ จากวงไททศมิตร**
* **GR FAST FUN SHOW ขับโดยนักแข่งจาก จากทีม Toyota Gazoo Racing Thailandและ GR TRIPLE DRIFT SHOW** โดยนักขับมืออาชีพ ระดับแชมป์ อย่าง เป้, ปอนด์ และ พีท ทองเจือ ที่เรียกเสียงความมันส์ได้อย่างสะใจ
* **โซนจัดแสดงนิทรรศการ Make Ever-Better Cars From Circuit to the Road** จัดแสดงรถ GR Model อาทิ GR Supra และ GR Corolla รวมไปถึงยนตกรรม เชื้อเพลิงทางเลือก Carbon Neutral Fuel เพื่อเสริมสร้าง ความเป็นกลางทางคาร์บอน
* **กิจกรรมการประกวดถ่ายภาพ และ TIKTOK Contest**
* **กิจกรรม Pit Service Challenge ที่เปิดโอกาสให้น้องๆ เยาวชนได้ร่วมแข่งขันและใช้ทักษะในการเปลี่ยนยางได้อย่างรวดเร็วและแม่นยำ**
* **การเปิดพื้นที่แสดงดนตรีสด** โดยวงดนตรีจากสถานบันศึกษาในจังหวัดภูเก็ต
* **กิจกรรม Balance Bike Kids (จักรยานขาไถ) สำหรับน้องๆ ที่เข้าร่วมแข่งขันในจังหวัดภูเก็ต ซึ่งได้รับความสนใจและเสริมพัฒนาการทางร่างกายและสร้างความมั่นใจให้กับตัวเอง**
* **บูธของที่ระลึกจาก GR Collection ที่จับมือกับแบรนด์ CARNIVAL จัดแสดงสินค้าเป็นครั้งแรกในงาน**
* **สินค้าอุปกรณ์ตกแต่ง พร้อมโปรโมชั่นสุดพิเศษ จากบูธสปอนเซอร์ต่างๆ**
* **เหล่า Car Club และแฟนมอเตอร์สปอร์ต พร้อมรถแต่งจัดเต็ม ร่วมพูดคุย Meet & Greet กับศิลปินและอินฟลูเอนเซอร์ชื่อดัง อย่าง เบียร์ ใบหยก**
* **พบข้อเสนอสุดพิเศษ ภายในบูธผู้แทนจำหน่ายโตโยต้าในจังหวัดภูเก็ต และพันธมิตร**

มันส์กันต่อ**กับ Toyota Gazoo Racing Thailand สนามที่ 3 และ 4**

**13-14 กันยายน นี้ ที่ สนามช้าง อินเตอร์เนชั่นแนล เซอร์กิต จ.บุรีรัมย์**

**แฟนพันธุ์แท้กีฬามอเตอร์สปอร์ต ห้ามพลาด!**

**ติดตามข้อมูลข่าวสาร และรายละเอียดเพิ่มเติมได้ที่**

**Facebook / Youtube: ToyotaGazooRacingThailand**

**Instagram: tgrthailand**

**TikTok: tgr.Thailand**